**ซือริช** (เยอรมัน: *เกี่ยวกับเสียงนี้ Zürich  (วิธีใช้·ข้อมูล)* ) หรือ **ซูริก** (อังกฤษ: Zurich) เป็นรัฐในประเทศสวิตเซอร์แลนด์ที่ตั้งอยู่ทางทิศตะวันออกเฉียงเหนือของประเทศ มีเมืองหลวงของรัฐคือเมืองซือริช ภาษาราชการใช้ภาษาเยอรมันแต่คนพื้นเมืองพูดสำเนียงท้องถิ่นที่เรียกว่า Züritüütsch 

รัฐซือริชอยู่บริเวณตอนเหนือของเทือกเขาแอลป์ โดยมีทิศเหนือติดกับรัฐชัฟเฮาเซิน ทิศตะวันตกติดรัฐอาร์เกา ทิศใต้ติดรัฐซูคและรัฐชวีทซ์ ส่วนทางตะวันออกติดกับรัฐทัวร์เกาและรัฐซังคท์กัลเลิน นอกจากนี้ยังมีทะเลสาบซือริชซึ่งบริเวณเกือบทั้งหมดอยู่ภายในรัฐ

การแบ่งเขตปกครอง
----------------

เขตในรัฐซือริช
รัฐซือริชแบ่งออกเป็น 12 เขต (*Bezirke*) ได้แก่

* เขตซือริช
* เขตดีทีโคน
* เขตดีลส์ดอร์ฟ
* เขตบือลัค
* เขตเฟ็ฟฟีโคน
* เขตไมเลิน
* เขตวินเทอร์ทัวร์
* เขตอันเดิลฟิงเงิน
* เขตอัฟฟ็อลเทิร์น
* เขตอุสเทอร์
* เขตฮอร์เกิน
* เขตฮินวีล

และเขตทั้ง 12 เขตนี้ยังแบ่งย่อยลงไปอีกเป็น 171 เทศบาล (*Politische Gemeinden*)

เศรษฐกิจ
--------

อาคาร Prime Tower ในเมืองซือริช เป็นตึกที่สูงที่สุดในประเทศสวิตเซอร์แลนด์
พื้นที่ส่วนใหญ่ของรัฐใช้เพาะปลูก แต่ไม่นิยมจัดว่าเป็นพื้นที่การเกษตรเพราะทุกบริเวณในภาคจะมีอุตสาหกรรมอยู่ด้วย ในอดีตอุตสาหกรรมผ้าไหมและใยฝ้ายมีความสำคัญแต่ปัจจุบันได้หมดความสำคัญลง ปัจจุบันมีอุตสาหกรรมกระดาษขนาดใหญ่ บริษัทขนาดเล็กถึงกลาง และเมืองซือริชยังเป็นศูนย์กลางการธนาคารและประกันภัยขนาดใหญ่ด้วย

การคมนาคม
---------

ศูนย์กลางการคมนาคมอยู่ที่สถานีหลักซือริช สถานีที่มีผู้ใช้บริการมากที่สุดในยุโรป ซึ่งมีรถไฟเชื่อมต่อกับภายในประเทศและนานาประเทศ เช่นรถไฟเตเจเวซึ่งเชื่อมต่อกับประเทศฝรั่งเศส สนามบินซือริชซึ่งเป็นสนามบินที่ใหญ่ที่สุดก็ตั้งอยู่ในรัฐนี้ด้วย

ศาสนา
-----

ในปี ค.ศ. 1519 ฮุลดริค ซวิงลี นักปฏิรูปศาสนาได้รับตำแหน่งศาสนาจารย์ประจำโกรสมึนส์เทอร์แห่งนครซือริช หลังจากนั้นทั้งรัฐจึงได้เปลี่ยนรีตตาม ประชากรส่วนใหญ่ในรัฐจึงเป็นโปรเตสแตนต์ แต่เนื่องจากชาวยุโรปใต้คาทอลิกได้อพยพขึ้นมาอย่างต่อเนื่อง ทำให้ปัจจุบันมีจำนวนชาวคาทอลิกเกือบเทียบเท่ากับโปรเตสแตนต์

แหล่งข้อมูลอื่น
---------------

* เว็บไซต์ทางการ (เยอรมัน)

อ้างอิง
-------

1. ↑  Swiss Federal Statistical Office - STAT-TAB, online database – Ständige und nichtständige Wohnbevölkerung nach institutionellen Gliederungen, Geburtsort und Staatsangehörigkeit (ในภาษาเยอรมัน) accessed 23 September 2019
2. ↑  สำนักงานสถิติแห่งสหพันธ์ (2004). "Wohnbevölkerung nach Religion" (Interactive Map). สืบค้นเมื่อ 3 ก.ย. 2554. `{{cite web}}`: ตรวจสอบค่าวันที่ใน: `|accessdate=` (help)

| สถานที่ใกล้เคียงกับรัฐซือริช |
| --- |
| 

|  |  |  |
| --- | --- | --- |
|   รัฐบาเดิน-เวือร์ทเทิมแบร์ค | รัฐชัฟเฮาเซิน | รัฐทัวร์เกา |
|  |  |  |
| รัฐอาร์เกา | **รัฐซือริช** | รัฐทัวร์เกา |
|  |  |  |
| รัฐซูค | รัฐชวีทซ์ | รัฐซังคท์กัลเลิน |

 |

| * ด
* ค
* ก
รัฐของประเทศสวิตเซอร์แลนด์ |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|     | 
Coat of arms of Glarus กลารุสCoat of arms of Graubünden เกราบึนเดินCoat of arms of Geneva เจนีวาCoat of arms of Schwyz ชวีทซ์
 | 
Coat of arms of Schaffhausen ชัฟเฮาเซินCoat of arms of St. Gallen ซังคท์กัลเลินCoat of arms of Zurich ซือริชCoat of arms of Zug ซูค
 | 
Coat of arms of Solothurn โซโลทวร์นCoat of arms of Jura ฌูราCoat of arms of Tessin ตีชีโนCoat of arms of Thurgau ทัวร์เกา
 | 
Coat of arms of Nidwalden นิดวัลเดินCoat of arms of Neuchâtel เนอชาแตลCoat of arms of Basel-Stadt บาเซิล-ชตัทCoat of arms of Basel-Landschaft บาเซิล-ลันท์ชัฟท์
 | 
Coat of arms of Bern แบร์นCoat of arms of Fribourg ฟรีบูร์Coat of arms of Lucerne ลูเซิร์นCoat of arms of Valais วาเล
 | 
Coat of arms of Vaud โวCoat of arms of Obwalden อ็อพวัลเดินCoat of arms of Appenzell Innerrhoden อัพเพินท์เซ็ลอินเนอร์โรเดินCoat of arms of Appenzell Ausserrhoden อัพเพินท์เซ็ลเอาเซอร์โรเดิน
 | 
Coat of arms of Aargau อาร์เกาCoat of arms of Uri อูรี
 |

 |